Fra 1941 til 1944, etter angrepet på Pearl Harbor og USAs inntreden i andre verdenskrig erklærte Territoriets guvernører Joseph B. Pointdexter og Ingram M. Stainback unntakstilstand. Territoriets grunnlov ble suspendert. Parlamentet og Høyesterett ble oppløst på ubestemt tid. Unntaksloven gjaldt for alle innbyggerne på Hawaii. Den militære regjeringen ble oppnevnt av generalmajor Thomas H. Green fra Juristkorpset. General Walter Short utnevnte seg selv til militær guvernør den 7. desember 1941. Han tok kontroll over Hawaii og styrte det fra 'Iolani Palace, som raskt ble barrikadert. Han ble avsatt 17. desember for forsømmelse, og anklaget for å ha gjort dårlige forberedelser i tilfelle angrep før angrepet på Pearl Harbor.